REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/17-01/3

URBROJ: 238/10-02-01-01/1-17-25

Ivanić-Grad, 11. rujna 2017.

GRADSKO VIJEĆE GRADA IVANIĆ-GRADA

n/r Željko Pongrac, predsjednik

PREDMET: Prijedlog Odluke o dopuni Odluke o izvršavanju Proračuna Grada Ivanić-Grada za 2017. godinu

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14), gradonačelnik Grada Ivanić-Grada utvrdio je prijedlog

**ODLUKE O DOPUNI ODLUKE O IZVRŠAVANJU PRORAČUNA GRADA**

**IVANIĆ-GRADA ZA 2017. GODINU**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Milivoj Maršić, pročelnik Upravnog odjela za financije, gospodarstvo, komunalne djelatnosti i prostorno planiranje.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 14. Zakona o proračunu (Narodne novine, broj 87/08, 136/12, 15/15) te članka 35. Statuta Grada Ivanić Grada (Službeni glasnik Grada Ivanić-Grada, broj 02/14), Gradsko vijeće Grada Ivanić Grada na svojoj \_\_. sjednici održanoj dana \_\_\_\_\_\_ 2017. godine donijelo je sljedeću

**O D L U K U**

**o dopuni Odluke o izvršavanju Proračuna Grada**

**Ivanić-Grada za 2017. godinu**

Članak 1.

Članak 10. dopunjuje se i glasi:

Grad Ivanić-Grad u 2017. godini će se zadužiti u iznosu 7.000.000,00 kuna.

Na dan 31.12.2017. godine ukupni dug iznositi će 31.674.452 kune.

Članak 2.

Ostali članci Odluke o izvršavanju Proračuna Grada Ivanić-Grada za 2017. godinu (Službeni glasnik Grada Ivanić-Grada, broj 09/16) ostaju neizmijenjeni.

Članak 3.

Ova Odluka stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o dopuni Odluke o izvršavanju Proračuna Grada Ivanić-Grada za 2017. godinu |
| **PRAVNI TEMELJ:** | Temeljem članka 14. Zakona o proračunu (Narodne novine, broj 87/08, 136/12 i 15/15) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

I. PRAVNI TEMELJ ZA DONOŠENJE ODLUKE

Pravni temelj za donošenje ove Odluke su odredbe članka 14. Zakona o proračunu („Narodne novine“, broj 87/08, 136/12 i 15/15), kojima se propisuje obveza donošenja odluke o izvršavanju proračuna uz proračun jedinice lokalne i područne (regionalne) samouprave, te njezin sadržaj.

II. OBRAZLOŽENJE ODREDABA ODLUKE

S obzirom da se tijekom 2017. godine ukazala potreba za novim kreditnim zaduženjem Grada Ivanić-Grada u iznosu od 7.000.000,00 kuna, potrebno je donijeti Odluku o dopuni Odluke o izvršavanju Proračuna Grada Ivanić-Grada za 2017. godinu na način da, sukladno članku 14. Zakonu o proračunu, obuhvaća podatke o sveukupnom zaduživanju Grada Ivanić-Grada u 2017. godini.

Stoga se predlaže Gradskom vijeću da usvoji Odluku o dopuni Odluke o izvršavanju Proračuna Grada Ivanić-Grada za 2017. godinu.